Slavoj Žižek

Slavoj Žižek slovenski je kulturni kritičar, filozof, i psihoanalitičar. Radi kao profesor sociologije i filozofije na Univerzitetu u Ljubljani i kao međunarodni direktor Birkbeck Instituta za humanističke nauke Univerziteta u Londonu. Autor je mnogih djela o Jacquesu Lacanu, Alfredu Hitchcocku, globalizaciji, postmodernizmu, marksizmu, političkoj filozofiji, psihoanalizi, kontinentalnoj filozofiji, kulturologiji, filmskoj kritici, hegelijanizmu i teologiji.
Godine 1989. Žižek je objavio svoj prvi tekst na engleskom jeziku, The Sublime Object of Ideology, u kojem se udaljio od tradicionalne marksističke teorije kako bi razvio materijalističku koncepciju ideologije koja se u velikoj mjeri oslanjala na psihoanalizu Jacquesa Lacana i hegelijanski idealizam. Njegov rani teorijski rad postao je sve više eklektičan i politički tokom 1990-ih godina, gdje se često bavio kritičkom analizom različitih oblika popularne kulture čineći ga popularnom figurom akademske ljevice.Kirk Boyle. "The Four Fundamental Concepts of Slavoj Žižek's Psychoanalytic Marxism." International Journal of Žižek Studies. Vol 2.1. (link) Kritičar kapitalizma, neoliberalizma i političke korektnosti, Žižek sebe naziva političkim radikalom, a njegov rad okarakteriziran je kao izazov ortodoksiji političke desnice i socijalno-liberalnih univerziteta.Ian Parker, Slavoj Žižek: A Critical Introduction (London: Pluto Press, 2004).

Žižekov neobični (idiosinkratski) stil, popularni akademski radovi, česta izdanja časopisa i kritička asimilacija visoke i niske kulture stekli su međunarodni uticaj, kontroverzu, kritiku i značajnu publiku izvan akademskih krugova. U 2012. godini, američki časopis Foreign Policy (bos. Spoljna politika) je Žižeka uvrstila na listu 100 najvažnijih globalnih mislilaca, nazvavši ga "filozofskom zvijezdom", dok je na drugim mjestima nazvan "Elvisom kulturne teorije" i "najopasniji filozof na Zapadu". Žižekovo djelo zabilježeno je 2005. godine u dokumentarnom filmu "Žižek". Osnovan je i časopis "International Journal of Žižek Studies" da upozna širu publiku sa njegovim radom.

 Djela 

 Trinaest puta Lenjin
 Sublimni objekt ideologije
 O vjerovanju

 Također pogledajte 

 Filozofija
 Savremena filozofija
 Jacques Lacan

 Reference 

 Vanjski linkovi 

 Slavoj Žižek  European Graduate School   

Kategorija:Slovenski filozofi
Kategorija:Biografije, Ljubljana
Kategorija:Članovi SAZU
Kategorija:Rođeni 1949.
Kategorija:Živi ljudi